На Црвеној листи Међународне уније за заштиту природе (-{IUCN}-) бонобо има статус угрожене врсте. Према конзервативној процени -{IUCN}--а, популација врсте се креће у интервалу од 29.500 до 50.000 јединки. Највеће претње опстанку бонобоа су криволов и губитак станишта. Криволов је постао уобичајена појава током трајања првог и другог конгоанског рата у ДР Конго, због присуства добро наоружаних јединица, чак и у удаљеним „заштићеним” областима као што је Национални парк Салонга.